《董体仁送余至固节旗亭饮别赋此贻之》
明代·徐中行

自古销魂地，经过复此亭。
布衣交自重，尊酒眼偏青。
柳色春堪惜，骊歌老倦听。
因君怀旧侣，落落叹晨星。

作者简介：（1517—1578）明浙江长兴人，字子舆，号龙湾，因读书天目山下，称天目山人。嘉靖二十九年进士。授刑部主事，官至江西左布政使。与李攀龙、王世贞等称后七子。性好客，卒于官，人多哀之。有《青萝集》、《天目山人集》。